Transilvania Investments vrea să lanseze un program de răscumpărare ce poate include acțiuni THR Marea Neagră
* Fondul vrea să contracteze finanțări de până la 200 de milioane de lei pentru investiții

Acționarii Transilvania Investments (TRANSI) sunt convocați pe 10 martie pentru aprobarea demarării unui program de răscumpărare a cel mult 185 de milioane de acțiuni proprii, echivalentul a 8,6% din capitalul social, conform unui raport al fondului publicat ieri pe site-ul Bursei de Valori București (BVB).